AIŠKINAMASIS RAŠTAS

Dėl socialinio būsto nuomos mokesčio sumažinimo

1. Parengto tarybos sprendimo projekto tikslai ir uždaviniai:

Parengto sprendimo projekto tikslas – sumažinti socialinio būsto nuomos mokestį asmenims ir šeimoms, kurių vertinamos pajamos, tenkančios vienam asmeniui (šeimos atveju – vienam šeimos nariui) per mėnesį neviršija 1 valstybės remiamų pajamų dydžio ribos.

1. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

1. Laukiami rezultatai:

Mažiausias pajamas gaunantiems asmenims ir šeimoms bus sumažintas socialinio būsto nuomos mokestis.

1. Lėšų poreikis ir jų šaltiniai:

Lėšų poreikis nereikalingas.

1. Kiti sprendimui priimti reikalingi pagrindimai, skaičiavimai ar paaiškinimai.

Vadovaujantis Lietuvos Respublikos paramos būstui įsigyti ar išsinuomoti įstatymo (toliau – Įstatymo) 22 straipsnio nuostatomis, socialinio būsto nuomininkai kasmet iki gegužės 1 d. (išimtinais atvejais – iki birželio 1 d.) turi pateikti metines gyventojo (šeimos) turto deklaracijas (toliau – Deklaracija), įskaitant gautas pajamas.

Įstatymo 21 straipsnio 2 dalis numato, kad Savivaldybės taryba savivaldybės biudžeto sąskaita privalo sumažinti socialinio būsto nuomos mokestį arba atleisti nuo šio mokesčio, jeigu asmens (šeimos atveju – visų šeimos narių) vertinamos pajamos, tenkančios vienam asmeniui (šeimos atveju – vienam šeimos nariui) per mėnesį, neviršija 1,5 VRP dydžio, jeigu savivaldybės taryba nenustato didesnės vertinamų pajamų, tenkančių vienam asmeniui (šeimos atveju – vienam šeimos nariui) per mėnesį, ribos.

Molėtų rajono savivaldybės būsto ir socialinio būsto nuomos ir naudojimo tvarkos aprašo, patvirtinto 2022 m. birželio 30 d. Molėtų rajono savivaldybės tarybos sprendimu Nr. B1-154 „Dėl Molėtų rajono savivaldybės būsto ir socialinio būsto naudojimo tvarkos aprašo patvirtinimo“, 60.1 papunktyje yra nustatyta, kad socialinio būsto nuomos mokestis mažinamas 20 procentų, kai asmeniui (vienam šeimos nariui) vertinamos pajamos per mėnesį neviršija 1,5 valstybės remiamų pajamų dydžio ir 50 procentų, kai asmeniui (vienam šeimos nariui) vertinamos pajamos per mėnesį neviršija 1 valstybės remiamų pajamų dydžio.

Sprendimą dėl socialinio būsto nuomos mokesčio sumažinimo priima Savivaldybės taryba. Turinčiam teisę į šias nuomos mokesčio lengvatas, socialinio būsto nuomininkui nuomos mokestis sumažinamas nuo kito mėnesio po Savivaldybės tarybos sprendimo priėmimo dienos iki einamųjų metų pabaigos.

2024-03-12 gautas M. M. prašymas 50 procentų sumažinti socialinio būsto nuomos mokestį. M. M. yra vienas gyvenantis asmuo. M. M. vieno mėnesio mokestis už socialinio būsto, esančio Molėtų r sav., Dubingių sen., Kreiviškių k., Lauko g. 4A, nuomą yra 1,44 Eur. Šio asmens pateiktoje Deklaracijoje deklaruotos 2023 metais gautos pajamos, tenkančios asmeniui (šeimos atveju - vienam šeimos nariui) per mėnesį neviršija 1 valstybės remiamų pajamų ribos. Asmuo pajamų ir turto neturėjo. Valstybės remiamos pajamos yra 176 eurai.

2024-03-01 gautas A. P. prašymas 50 procentų sumažinti socialinio būsto nuomos mokestį. A. P. yra vienas gyvenantis asmuo. A. P. vieno mėnesio mokestis už socialinio būsto, esančio Molėtų m., Inturkės g. 66-8, nuomą yra 19,66 Eur. Šio asmens pateiktoje Deklaracijoje deklaruotos 2023 metais gautos pajamos, tenkančios asmeniui (šeimos atveju - vienam šeimos nariui) per mėnesį neviršija 1 valstybės remiamų pajamų ribos. Asmuo Deklaracijoje deklaravo 518 Eur pajamas, turto neturėjo. Asmeniui tenka 43,16 eurai per mėnesį.

2024-03-15 gautas V. Š. prašymas 50 procentų sumažinti socialinio būsto nuomos mokestį. V. Š. yra vienas gyvenantis asmuo. V. Š. vieno mėnesio mokestis už socialinio būsto, esančio Molėtų m., Vilniaus g. 59-3, nuomą yra 37,92 Eur. Šio asmens pateiktoje Deklaracijoje deklaruotos 2023 metais gautos pajamos, tenkančios asmeniui (šeimos atveju - vienam šeimos nariui) per mėnesį neviršija 1 valstybės remiamų pajamų ribos. Asmuo pajamų ir turto neturėjo.

Priėmus šį sprendimą, bus 50 procentų sumažintas mažiausias pajamas gaunančių socialinio būsto nuomininkų būsto nuomos mokestis. Sumažėjus išlaidoms už socialinio būsto nuomą, šie asmenys galės daugiau skirti lėšų kitoms reikmėms.